
REZUMAT 


Investigaţiile de durată, cele cu referire la muzica bizantină din Braşov şi Țara Bârsei, s-au constituit 
de-a lungul anilor în izvoare de primă importanţă, atât pentru evidenţierea demersurilor istorice, cât şi 
a vieţii bisericeşti locale, împreună, evident, cu evoluţiile de mai târziu ale tiparului şi cărții, culturii şi 
muzicii în general. Desigur, în elaborarea studiului nostru am parcurs nu numai o bibliografie de 
specialitate şi generală, dar am şi identificat în timp documente arhivistice şi informaţii primare, 
manuscrise muzicale cu monodii ale marilor noştri protopsalţi precum: loan Radu Duma Braşoveanu, 
Ieromonahul Macarie, Anton Pann, Dimitrie Suceveanu, protosinghelul Varlaam Bărăncescu, Nicolae 
Brătescu, George Ucenescu ş.a. Pentru o astfel de înfăţişare muzicologică, am avut în vedere o 
proiecţie susținută a câtorva momente şi etape ce au dat contur evoluţiei muzicii bizantine — prin 
creaţie şi interpretare — din Transilvania de Sud: Sibiu, Făgăraş, Braşov şi Țara Bârsei. 


Cuvinte cheie: tradiţie bizantină, istoria învăţământului, Biserica „Sfântul Nicolae” din Şcheii 
Braşovului, diaconul Coresi, cântare bisericească, loan sin Radului Duma Braşoveanu George 
Ucenescu, manuscrise psaltice, carte bisericească 


Documentele arhivistice şi muzicale, cu referire directă la Braşov şi Țara Bârsei, s-au 
constituit dintotdeauna în izvoare de primă importanţă atât pentru istoria învăţământului 
autohton şi a vieţii noastre bisericeşti, cât şi pentru evoluţiile de mai târziu în domeniul 
tiparului, al cărţii şi culturii în general. 

Cercetările de arhivă inițiate la începutul veacului XX de către loan Bogdan, Nicolae 
Iorga, Andrei Bârseanu, Aurel Mureşianu, Ion Muşlea, Sterie Stinghe iar mai târziu şi Candid 
Muşlea vor pune în evidenţă nu numai profilul unui oraş al comercianților de profesie, ci şi pe 
acela al unor oameni cu interese speciale pentru întreaga lor viaţă spirituală legată în primul 


rând de biserică şi şcoală, de obiceiuri şi tradiţii strămoşeşti. 

1. Preambul la o problemă de istorie seculară: muzica bizantină şi de tradiţie bizantină 


Vorbind, desigur, despre Braşov ca şi centru cultural în care s-au întretăiat multe din 
drumurile nevăzute ale ideilor şi colaborărilor interumane va trebui să avem mereu în atenţie 
şi circulația manuscriselor şi a tipăriturilor, fie ele din epoca diaconului Coresi sau din cele 
întocmite la Putna, la Ipek (Serbia), în teascurile de la Cracovia şi Buda, precum şi cele 
datorate unor generaţii de preoți şi dascăli ce au slujit, cu devotament, biserica şi şcoala de pe 
aceste locuri de pomenire. 

În demersurile noastre cu privire la muzica bizantină din România, cu cele mai vechi 
şcoli ale ei: Putna — 1493 şi Şcheii Braşovului — 1495, am putut constata că singurul mijloc 
prin care se nota şi se practica modul de codificare al monodiilor bisericeşti şi a melosului 
popular autohton, până peste prima jumătate a secolului XIX, a fost cel al semnelor cunoscute 
sub denumirea de neume [42, p. 29]. 

Evident că principala idee desprinsă din activitatea şi idealurile ucenicilor şi 
cărturarilor transilvăneni din secolele trecute (traducători şi tipografi, copişti şi colportori de 
carte bisericească, preoţi şi dascăli) a fost aceea închinată izbânzii şi lățirii limbii „mumei 
noastre”. Fie că şcoala aceasta din Şchei a fost de-a lungul istoriei sale o „şcoală de slavonie”, 
fie o şcoală în care s-a predat limba greacă, elevii săi, copii sau mai vârstnici, scriau, desigur, 
în aceste limbi, „dar traduceau şi gândeau româneşte” [72, p. 43]. Parafrazând câteva cuvinte 
din Scrisoarea către corinteni a Sfântului Apostol Pavel, diaconul Coresi se va exprima astfel 
în Cazania I: „Mai bine cinci cuvinte a grăi cu înţeles, ca să înveţe şi alţii, decât un întunearec 
de cuvinte în limba striină”. lată deci, profunzimea unui mesaj înţeles şi dus până la capătul 
puterilor, deopotrivă, atât de Macarie Ieromonahul, Anton Pann, Nicolae Nil Poponea, cât şi 
de ceilalți protopsalți români ce i-au urmat. 

Confirmând ideea că muzica bizantină (psaltică) are „prin însăşi trăsăturile ei 
fundamentale, un caracter de universalitate, legat de marea răspândire a creştinismului, unitar 
el însuşi în esenţa sa, ca şi în formele sale primare de manifestare” [68, p. 101], protopsalții 
români, este adevărat, au luat ca model, în secolul al XIX-lea, cântările şi teoria reformei 
hrisantice de la 1814 dar au câştigat enorm prin acţiunea de românire, în primul rând, a 
textului religios şi odată cu acesta înlesnirea evidentă a căilor de acomodare a acestei muzici 
cu limba şi însuşirile muzicale ale interpreţilor ei. Prin şcoala lui Macarie Ieromonahul, Anton 


Pann şi a manuscriselor psaltice puse în circulație de către psalţii şi protopsalţii secolului XIX 

şi XXI, se va ajunge, desigur, şi la generalizarea unui repertoriu muzical datorat fie lui 
Dimitrie Suceveanu sau Visarion de la Neamţ, fie lui Varlaam Bărăncescu sau George 
Ucenescu [22, pp. 342-344] de la Braşov etc. Dovada acestor exemple o reprezintă şi cele 18 
manuscrise de muzică psaltică, existente în $Şcheii Braşovului, pe marginea cărora vom 
adăuga, desigur, şi câteva comentarii adecvate. 

Dacă Macarie Ieromonahul şi Anton Pann, Dimitrie Suceveanu şi Ştefanache Popescu, 
Varlaam Bărăncescu, George Ucenescu şi alţii aparţin, evident, şcolii şi culturii muzicale 
psaltice româneşti, începând cu cea de a doua jumătate a secolului al XIX-lea monodia 
bizantină (muzica psaltică) primeşte o infuzie specială concretizată prin creația corală 
armonică. Profesorii, compozitorii şi dirijorii de cor, cu activitate în Braşovul muzical al 
secolelor XIX şi XX, precum: Gheorghe Dima, Ciprian Porumbescu, Iacob Mureşianu, 
Timotei şi Nicolae (Niki) Popovici şi alţi câţiva muzicieni saşi de un real prestigiu — susținuți 
de Comitetul Parohial din $Şchei — îşi vor lega activităţile lor artistice de muzica şi şcolile 


superioare de învăţământ muzical din vestul Europei. 


2. Şcoala şi Biserica „Sfântul Nicolae” din Şcheii Braşovului în câteva mărturii 
documentare de început (secolele XV-XVI) 


Dacă din punct de vedere al vechimii Școala din Șchei exista încă din ultimul pătrar al 
secolului al XV-lea (1495), deci foarte aproape de începuturile Școlii muzicale de la Putna 
(1493), dascălii locului, Gheorghe Grămăticu şi Radu Dascălu, îşi vor continua activitatea 
„umblând cu crucea, însoţind pe preoţi în ziua de Bobotează” [6, p. 2], până în anii de început 
ai veacului următor. Un răspuns plauzibil cu privire la importanţa ce au avut-o dascălii din 
Șchei trebuie pus în legătură cu şcoala medievală în care, nu numai la noi dar şi în toată 


Europa, se cânta mult; bineînţeles, cântări bisericeşti. „Uneori — apreciază Ştefan Bârsănescu 


! Pentru o privire generală, vezi câteva lucrări publicate între anii 1989 — 2010: Sebastian Barbu-Bucur, Cultura 
muzicală de tradiție bizantină pe teritoriul României în secolul XVIII şi începutul secolului XIX şi aportul 
original al culturii autohtone, Bucureşti, Editura Muzicală, 1989; Vasile Stanciu, Muzica bisericească ortodoxă 
din Transilvania, Cluj-Napoca, Editura Presa Universitară, 1996; Alexie Al. Buzera, Cultura muzicală 
românească de tradiție bizantină din sec. al XIX-lea, Craiova, Editura Scrisul Româmnesc, 1989, pp. 90-218; 
450-453; Constantin Catrina, Ipostaze ale muzicii de tradiţie bizantină din România, Bucureşti, Editura 
Muzicală, 2003; Domin Adam, Cultura muzicală bisericească în Eparhia Alba Iuliei, Alba Iulia, Editura 
Aeternitas, 2003; Florin Bucescu, Cântarea psaltică în manuscrisele moldoveneşti din secolul XIX. Ghidul 
manuscriselor psaltice — Moldova, sec. XIX, vol. I-II, laşi, Editura Artes, 2009; Petru Stanciu, Cultura muzicală 
de tradiţie bizantină în centrul Transilvaniei, Cluj-Napoca, Editura Renaşterea, 2010; Nicu Moldoveanu, Istoria 
muzicii bisericeşti la români, Bucureşti, Editura Basilica, 2010. 

? Parcurgând bibliografia ce se referă la existenţa Școlii din Șchei (datini şi evoluţie), dr. Vasile Oltean conchide 
că Școala din Șchei a parcurs un drum lung fiind pe parcursul devenirii ei o şcoală de predică pentru care s-au 
scris Omiliile (sec. XII), apoi o şcoală orășenească (sec. XVI), o şcoală de grămătici (sec. XV) iar în secolul al 
XVI-lea o şcoală elementară cu profil pedagogic. Din acest ultim secol, şcoala respectivă „îşi urmează cursul în 
baza datelor cunoscute şi din alte publicaţii” V. Oltean, Prima şcoală românească. Controverse în jurul unor 
atestări, în Astra, Braşov, nr. 3, 1977,p. 15. 

— una din cele «septem artes liberales», devenea predominantă, lăsând impresia că şcoala s-a 
transformat într-una de muzică, iar protopsaltul era profesorul ei principal” [19, p. 237]. 

Deşi, cel puţin de la Coresi până spre sfârşitul secolului al XVII-lea, „„...cântarea 
bisericească se face «pe cale orală», fără neume bizantine” [16, p. 95], încă din secolul al 
XVI-lea se primeau aici cărți şi de la mănăstirile moldoveneşti; înţelegem din acest fapt,, cu 
anume reţinere, desigur, că exemplul Școlii muzicale de la Putna nu va fi fost doar 
întâmplător, ci unul de referință, atât pentru început cât şi pe mai departe. Dacă, însă, mai 
avem în vedere că Biserica „Sf. Nicolae” din Şchei a avut, până la sfârşitul secolului al XVII- 
lea, şi statut de mănăstire [38, p. 1, 8], atunci se poate înţelege cadrul rezonator în care au fost 
pregătiți cronicarii, preoţii şi dascălii ce s-au implicat în viaţa bisericească şi culturală a 
Cetăţii. 

Dintru acest început, pus sub straşina 
Bisericii „Sf. Nicolae”, Școala din Șchei va 
avea ca principal obiect de studiu Octoihul 
(Omoglasnic). Exemplarul înregistrat aici (vezi 
Catalogul de Carte Veche, nr. 42), se socoteşte 
a fi fost cartea începutului de învăţare a 
glasurilor şi de unificare a slujbelor 
eclesiastice ortodoxe. 

Pentru primele cărți de cult aparţinând 
patrimoniului nostru cultural şi spiritual, 


tipărite încă la Veneţia [5, pp. 526-527], dr. 


E 


Biserica „Sf. Nicolae” din Şcheii Braşovului Vasile Tomescu aduce în discuție, ca urmare a 


investigațiilor întreprinse de Virgil Molin şi 

Dan Simonescu [63, pp. 1005-1034], un aspect deosebit de interesant, şi anume că Octoihul 

tipărit „din porunca lui loan Vlad la 26 VIII 1510, «ostenindu-se întru aceasta Macarie», 

cuprinde Glasul I pentru toate zilele săptămânii, iar Glasurile II-VIII numai pentru cântările 
zilelor de sâmbătă şi duminică” [84, p. 226]. 

De asemenea, Aron Vodă, de pildă, îi va ajuta pe şcheieni, prin actul de danie din 28 


noiembrie 1594, cu 12000 de aspri, pentru ca să asigure câte un rând de haine pe an pentru doi 


3 Şi în alte manuscrise vechi (BAR, ms. 682) sau Evangheliarul de la Râşnov, (sec. XIII-XIV) vom remarca 
existenţa textelor imnografice destinate în principal cântărilor religioase. Astfel de însemnări se pot observa în 
mai toate cărțile necesare oficiilor religioase de rit ortodox. Tradiţia de a copia sau tipări, cu cerneală roşie, o 
vom regăsi şi în paginile cu neume: titlurile de carte şi capitolele, succesiunea glasurilor, semnele timporale şi 
consonante, mărturii şi ftorale etc. 

popi, doi diaconi „care aveau sarcina să cânte la strană şi să predea psaltichia chiar la şcoală” 
[16, p. 37], iar Nicolae Pătraşcu, fiul lui Mihai Viteazu, împreună cu Doamna Stanca şi cu 
sora sa Florica, dăruiesc aceluiaşi lăcaş de rugăciune (1602) Moşia Micşuneşti din Ilfov, 
pentru ca „Să avem a griji şi pururi a întări şi a milui această sfântă besearecă ca să poată 
preuţii şi diaconii şi ţârcovnicii (subl.n.) să slujească... ziua şi noaptea... [pentru] sufletele 
noastre şi pentru toată creștinătatea...” [56, p. 74]. 

Că muzica veche bisericească a continuat timp îndelungat să-şi păstreze tradițiile ei, 
simţim nevoia de a-l invoca pe Nicolae Iorga, care va aprecia în lucrarea sa Bizanţ după 
Bizanţ: „Multe lucruri noi vor ieşi la suprafaţă, dar în adânc nu va rămâne, totuşi, decât 
nestrămutata continuitate bizantină căci moartea Bizanțului — conchide savantul român — s-a 


petrecut în zorile veacului XIX” [53, p. 6]. 


2.1. Muzica bizantină în anii de activitate tipografică a diaconului Coresi 


Practicând vechea monodie bisericească şi tipărind o parte din cărțile necesare 
rânduielilor de cult bizantin, diaconul Coresi a deschis, pentru totdeauna, drumul cântărilor în 
limba străbunilor. În spiritul acestei idei bizantinologul Gheorghe Ciobanu (1909-1995) a 
subliniat: „Prin activitatea sa tipografică, Coresi a jucat un rol mult mai important în păstrarea 
vechii credinţe şi a muzicii de sorginte bizantină decât au dorit-o susţinătorii tipăririi cărților 
ce au ieşit de sub teascurile lui” [37, pp. 131-135]. 

În predosloviile cărţilor sale Coresi insistă, de pildă, nu numai asupra înţelesului ce 
trebuie acordat „cuvântului ” citit, ci şi a rostului şi felului de „a cânta în cântece pe 
Dumnezeul cel de sus... cu glasurile de îngeri” (Octoihul slavonesc, I, 1574, p. 38). De 
asemenea, în Triod-Penticostar îndemnul lui Coresi este, de pildă, mult mai direct: „Vă rog 
deci, tineri şi vârstnici şi bătrâni, care veţi citi sau veţi cânta, sau veţi scrie, pentru dragostea 
lui Hristos să îndreptaţi... astfel ca şi unii şi alţii... să primim împăcare şi milă, iar acolo, în 
lumea cealaltă, să strălucim de lumină [şi] har, amin” (Târgovişte, 1558, p. 30). 

În epoca tiparului coresian erau, în acelaşi timp, şi dascăli şi slujitori ai Bisericii din 
Șchei precum: Popa Dobre — „scholastico walahico” (1641-1572) —, Popa Voicu (1572- 
1578), protopopul Mihai (1576-1605) — cel care va studia la şcoala ,„...de sub egida Patriarhiei 
din Ipek (Serbia)” şi care la reîntoarcerea sa, la Braşov, va aduce 7ripesnicul slav şi Sbornicul 
lui Božidar Vukovič (Veneţia, 1530) în care se află Pripelile după Polieleu create de Filotei 


Monahul de la Cozia (secolele XIV — XV) şi „odată cu textele” respective s-a preluat „şi 

melodia pe care acestea s-au cântat” [36, 269-292]. De asemenea, sunt cunoscute în acest veac 
şi numele fiilor lui Mihai şi anume: Constantin (1536-1628) şi Vasile (1628-1659) ş.a. 

Înţelegem, desigur, reținerea cercetătorului Alexandru Mareş cu privire la 
autenticitatea epilogului din Octoihul mic de la Braşov şi anume că diacul Oprea a fost 
„„„.miaşteriu şcoalei româneşti de lângă beseareca Şcheilor şi dascăl mai mare ucenicilor cine 
învaţă dăscălie şi besearicei psaltu dentâi” [81, p. 34] [57, pp. 239-251] dar bibliografia 
problemei ne readuce în atenţie încă unele sublinieri de dată mai recentă. Astfel, Petăr 
Atanasov ne spune că în Muzeul Istoric — Arheologic Bisericesc din Bulgaria, există, fără ca 
autorul să precizeze numărul de inventar, un Octoih mic, tipărit de Coresi şi Oprea logofăt 
[10, p. 135]. 

Este ştiut însă că, prin termenul de „diac” sau „logofăt” s-a înțeles ca fiind în epocă, 
acela de copist; atunci Oprea diacul din Şchei nu poate fi una şi aceeaşi persoană cu „Oprea 


logofătul, colaboratorul coresian în editarea Octoihului din 1557” [71, pp. 31-39]? 


Urmare a acţiunilor Reformei 


1. Micul Octoih braşovean 
(12.VII 1556 — 14 1 1557) 


B serata finpasărombiZca daaăntafisit * Adago Veress notează că în secolul XVI au intrat 

utca mčya rinXdpie- îi + ale aarța paint împăratul cerurilor [43, p. 54] precum şi 


Hoegee 1887, — piine 


melodia unui Marienlied, căreia români 


Prima carte coresiană: Octoihul mic / Osmoglasnic 
„Vă rog deci, tineri şi vârstnici şi bătrâni, care veţi citi sau veţi 
cânta, sau veţi scrie, pentru dragostea lui Hristos să îndreptaţi, iar 
pe noi, care cu osârdie am trudit la această lucrare, să ne A ; : . < . 
el i cântecului de stea: Trei păstori se 
Braşov, 12 VII 1556 — 14 I 1557. 


transilvăneni i-au adaptat versurile 


întâlniră”. O influență de acelaşi tip s-a 


petrecut şi cu Odae cum harmoniis (J. 


+ Pentru existența acestei melodii şi la sârbi, slovaci, polonezi, unguri, vezi la Francisc László, Brahms: 


Variațiuni pe melodia Trei păstori se întâlniră, în Studii de Muzicologie, vol. XVIII, Editura Muzicală, 
Bucureşti, 1984, pp. 219-239. 

Honterus, 1548) din care s-a preluat, cu text românesc, melodia nr. VI [la de pre noi tu 
Doamne. 

Această privire retrospectivă asupra tipăriturilor realizate de diaconul Coresi ne 
întăreşte ideea că prin traducerea în limba română din limba latină a termenilor de interes 
muzical [85, p. 44] a influenţat în mod direct asupra practicii îndelungate a muzicii bizantine 
din perioada medievală. Dacă „producţia editorială” semnată de Coresi a circulat, deopotrivă, 
atât în Ţara Românească, Moldova şi Transilvania, aceasta înseamnă că şi muzica din Biserica 
pravoslavnică, fie că ne referim la Şchei sau la Putna etc., „era la fel de înfloritoare” şi clar 


structurată pe cele „opt glasuri” transmise prin tradiţie [30, p. 13]. 


3. Privire retrospectivă asupra muzicii bizantine 
din Șcheii Braşovului în secolele XVII-XVIII 


La începutul secolului al XVII-lea se 


conturează, cu tot mai multă claritate, autonomia 


românilor din Braşov, privind administrarea treburilor 


lor bisericeşti, şcolare, în comparaţie cu foarte mulți 


ani de „control sever” din partea Magistratului. 


Aceasta poate fi şi principalul motiv ce îl determină pe 


Odae cum Harmoniis (J. Honterus, 1548) scriitorul sas Thomas Tartler să consemneze: ,....în 
Melodia nr. VI [la de pre noi tu Doamne] este 
creaţia lui Petrus Tritonius (sec. XV-XVI). anul 1615, Românii din Șchei, juridiscţiunea 
Această melodie a circulat şi cu text românesc 
(Gh. Ciobanu, 1978, pp. 118, 127) 


magistratului, au început a-şi depune şi instrui singuri 


popii” [80, p. HI]. 


Devine aşadar evident că Biserica „Sf. Nicolae” din Şcheii Braşovului“ va continua şi 
în aceste două secole să genereze şi să susțină multe din speranţele românilor în ce priveşte 
evoluţia şcolii lor şi, bineînţeles, oferta materială ce se putea acorda dascălilor (învăţătorilor) 
care, conform reglementărilor statornicite de Comitetul Parohial, vor avea şi obligaţia de a 


cânta la strana Bisericii voievodale, ca psalţi şi protopsalți. 


5 Romeo Ghircoiaşiu, Contribuţii la istoria muzicii româneşti, Editura Muzicală, Bucureşti, 1963, pp. 101-102; 
Idem, Un document muzical braşovean din sec. XVI — Odae cum harmoniis de J. Honterus, în Muzica, Bucureşti, 
nr. 10, 1965 p. 24; Odae cum harmoniis (Honterus), 1548. Reproducere în facsimil. Transcrierea, studiu 
introductiv şi îngrijirea ediţiei de Gernot Nussbăcher şi Astrid Philippi, Editura Muzicală, Bucureşti, 1983, pp. 
19, 173-179, 288-289. 

6 În hrisovul din 5 aprilie 7164 (1656) al voievodului moldovean Gheorghe Ştefan (1653-1658), Biserica din 
Şchei este numită «sfânta mănăstire — biserică» iar despre chiliile călugăreşti se va vorbi încă din secolul 
precedent. Mai târziu, de exemplu, în anul 1820, preotul Radu Verzea solicita magistratului din Braşov „,...să ia 
măsuri împotriva celor 29 călugări şi călugăriţe care se foarte înmulţesc în sânul acestui Protopopat”. (C. Muşlea, 
op.cit., vol. I, p. 93). 

De la o „şcoală elementară, sau cel mult o şcoală de dieci, în care se învăţa scris-cititul 
şi cântările bisericeşti” [18, p. 5], inclusiv pentru secolul al XVII-lea, începând cu cea de a 
doua jumătate a veacului următor instituţia şcheiană se va încadra în sistemul şcolilor 
„naţionale ncunite”, cu centru administrativ la Sibiu, conduse între anii 1786 - 1808 de 
remarcabilii dascăli Dimitrie Eustatievici (1730 - 1796) şi Radu Tempea V (1768 - 1824). 

Depăşind condiţiile unui învățământ elementar, şcoala din Șchei se va încadra de acum 
în reglementările oficiale cuprinse în „Ratio Educationis, 1770 — 1779” şi va trece la 

organizarea a trei sisteme didactice: „şcoala trivială” (sau elementară), cu 1-2 învăţători; 
„şcoala capitală — centrală”, frecventată de viitorii gimnazişti, cu trei învăţători şi o „şcoală 
normală capitală” cu un director şi 4-5 învăţători [72, p. 40]. 

Deşi informaţiile despre viaţa muzicală de tradiţie bizantină din secolele XVII-XVIII 
sunt extrem de reduse, în colecția de documente germane Quellen zur Geschichte... se 
menționează, în anul 1696, că ei, românii, „,...folosesc cântări ce imită muzica gregoriană”. 
Mai de folos ne sunt, în acest sens, însemnările cronicarului Johann Filstich (1684 - 1743) în 
care se spune că românii, în general, „sânt foarte iubitori de slujbe bisericeşti, care se 
deosebesc mult de cele obişnuite la papistaşi. De orgă şi alte instrumente muzicale nu se 
folosesc, având în locu-le cântări ce sună neplăcut, cântate la fel de tare ca un bocet. Cele mai 
de seamă cântări sunt luate din Psaltirea lui David şi potrivite cu vremurile de praznic, încât în 
fiecare zi cântă ceva din Psaltire. Pe cât de neplăcut este cântecul lor otova pentru urechile 
străinilor, pe atât de mult le place lor. Pe lângă aceasta, au împărţit Psaltirea lui David după 
tălmăcirea celor şaptezeci, din care citesc psalmi împreună, într-o limbă străină şi de puţini 
înţeleasă” [cf. 58, p. 251-253]. 

După Johann Filtisch, călugărul şi profesorul Francisc Fasching punctează şi el în 
Nova Dacia (1743, p.77) ideea desprinsă chiar din procesul de învățământ practicat în Şcheii 
Braşovului: „Românii — se spune în lucrarea respectivă — susţin aici o şcoală care nu este cu 
nimic mai rar pe acest pământ, pentru că dascălii îşi depun toată silinţa lor să înveţe a ceti şi a 
scrie mica republică a copiilor lor, între care se găsesc şi oameni însuraţi. Literele lor seamănă 
cu caracterele greco-egiptene, pe care le întrebuinţează sârbii. Partea principală a 
învățământului se sfârşeşte cu cântările care imită în mare muzica gregoriană şi hebre” 
(subl.n.) [cf. 58. p. 118]. 

Condiţiile restrictive de învăţătură la care au fost supuşi românii în secolele XVII- 
XVIII, apoi dezbinările nefaste ale uniaţiei, când din ordinul generalului austriac N. A. 
Bukow s-au distrus atât mănăstiri cât şi peste 150 de schituri [78, p. 1], au făcut, desigur, ca 


muzica bisericească să-şi piardă atât din cadrul ei organizatoric cât şi o parte din îndrumătorii 

săi specializaţi în această direcție. Şi totuşi, începând cu primele decenii ale secolului al 
XVIII-lea, câţiva transilvăneni, cu sprijinul voievodului Constantin Brâncoveanu şi al 
Mitropoliei din Bucureşti, vor trece în Țara Românească (Bucureşti, Buzău, Târgovişte, 
Râmnic etc.) pentru a studia muzica de tradiţie bizantină; aşa vor proceda, de exemplu, Bucur 
Grămăticul de la Sâmbăta de Sus, loan sin Radului Duma din Braşov, Naum Râmniceanu din 
Mărginimea Sibiului, iar în primele decenii ale secolului al XIX-lea şi Nil Nicolae Poponea 
sau George Ucenescu din Şcheii Braşovului etc. Cu aceşti dascăli se va reînnoda firul 
învățământului muzical din Transilvania iar cântarea românită va urma drumul şcolii de 
psaltichie de la Bucureşti — cea care a dat pe cel mai iscusit şi dotat muzician al secolului al 


XVIII-lea, pe Filothei sin Agăi Jipei. 


3.1. Cântarea bisericească — obiect de studiu şi de rugăciune în secolele XVII — XVIII 


Cu toate condiţiile neprielnice desfăşurării normale a unui învăţământ de o evidentă 
calitate se poate vorbi totuşi, în parcurgerea celor două secole, de câteva încercări ale unor 
dascăli români de a-şi fi formulat un sistem propriu legat, mai ales, de notația muzicală. Dacă 
luăm în calcul numai semnele diacritice sau „oxiile” şi legătura lor cu „modulaţia cititului”, 
apoi recomandările tipografilor sau traducătorilor de texte liturgice de a se folosi în cântare un 
anume eh („glas”), podobie sau alte însemnări marginale, se poate înţelege cât de valoroasă şi 
cât de puternică a fost tradiția unui astfel de mod privind continuitatea acestei muzici în 
spaţiul istoric şi geografic al Transilvaniei. Şi totuşi identificarea unor sincope în evoluţia 
şcolii din Braşov se va datora, după cum am şi subliniat, frământărilor politice şi religioase 
existente în cele două secole: XVII şi XVIII [75, p. 295]. Dar şi în aceste condiţii vitrege 
eforturile susținute de a depăşi greutăţile timpurilor se vor materializa în studiul tipicului 
bisericesc şi odată cu el în parcurgerea cântărilor adecvate diferitelor slujbe religioase. Într-un 
Regulament din anul 1627, întocmit pentru Biserica Ortodoxă din Ardeal, se prevedea, de 
pildă, ca „Preotul care nu va şti psaltirea de” nţeles, plăteşte 24 florini. Jar popa de nu va cânta 
liturghiea cu 7 prescuri (subl. n.) plăteşte 12 florini” [39, pp. 396-602]. Coloana vertebrală a 
şcolii din Şcheii Braşovului reprezenta, în veacul al XVII-lea, studiul cititului, al cântării din 
Octoih şi din Apostol, mai ales „pentru exerciţiile de psalmodiere şi citire a pericopei de la 
Sfânta Liturghie duminicală, lectură care revenea în mod obligatoriu cantor-învățătorului sau 
elevilor” [58, p. 70]. Una din bucoavnele de la sfârşitul secolului al XVIII-lea şi începutul 
celui de al XIX-lea, lucrare imprimată la Sibiu în tipografia lui Georgie Clozius îşi anunţa 


prin chiar titlul ei întregul conţinut: „,Bucoavnă pentru învăţătura pruncilor de a să deprinde 

atât la cunoaşterea slovelor, la slovenire şi la cetanie cât şi la rânduiala Vecerniei, Utreniei 
şi a sfintei Liturghii” (f. a., p. 59). lată cum anumite reguli tipiconale ca şi parcurgerea 
glasurilor, a podobiilor se exersau chiar din frageda copilărie. Punând în legătură unul din 
textele de rugăciune ale acestei bucoavne cu însuşi meşteşugul psaltichiei evocat în Troparul 
către ucenici de Hrisafi, în traducerea lui Filothei şi preluat de loan Radu Duma, vom 
remarca, desigur, o sensibilă reverberaţie a continuității acestei idei: „Dă [Doamne] părinţilor 
şi învăţătorilor mei putere, şi vrednicie, ca cu bucurie să mă îndrepteze pe mine”. Timp de 
peste două secole — XVII şi XVIII — atribuţiile didactice şi de conducere ale şcolii au fost 
îndeplinite atât de către dascăli cât şi de majoritatea preoţilor de la Biserica „Sf. Nicolae”. 
Astfel, sunt pomeniţi în documentele locale, începând cu secolul al XVI-lea, dascălul Dobre 
(1541-1572), nepot al lui Popa Toma (1540-1566), menţionat ca „scholasticus”, apoi cei doi 
fii ai protopopului Mihai (1576-1695), „Cârstea învățătorul” (1584), Constantin (1586-1628) 
şi Vasile (1628-1659) cât şi Ion Dascălu (1675-1682), devenit Iosif Monahul, tatăl cărturarilor 
David şi Teodor Corbea; Florea sin Teodor Băran şi Radu Tempea I (?-1713), preot, care a 
funcționat, ca dascăl şi diacon, între anii 1691-1699; Gheorghe diaconul (şi dascălul); Eustatie 
Grid, dascăl, apoi preot (m. 1767); Petcu (Petru V.) Şoanu, dascăl, apoi preot între anii 1735- 
1741; Necula Câmpulungeanul, dascăl, diacon şi preot; Radu Tempea IV (1742-1781), dascăl, 
diacon şi preot apoi Dumeştii ca şi Gheorghe Radovici-Chifes; Gheorghe D. Hârs, Radu 
Tempea II, Dimitrie Eustatievici şi alţii. De la cei menţionaţi aici ni s-au transmis numeroase 
însemnări, cronici, manuscrise ale unor cărţi bisericeşti privitoare atât la problemele şcolii cât 
mai ales la cele trebuincioase bisericii; de la foarte puţini însă ni s-au păstrat referințe sau 
lucrări cu conţinut muzical. Ştim doar că după moartea preotului Radu Tempea IV au rămas, 
în biblioteca de familie, şi următoarele cărţi: Tâ/cuirea Psalmilor lui David; loan Gură-de- 
Aur şi o Carte de cântări cu note” iar de la loan Radu Duma, Psaltichia rumănească (BAR, 
Ms.rom. nr. 4305), singurul, de fapt, şi cel mai important manuscris muzical pentru secolul al 
XVIII-lea. 

Pe fundalul unor evoluţii sociale, culturale şi de învățământ ale timpului dascălii din 
Șchei, slujitori ai şcolii şi bisericii s-au dovedit îndatoritori îndemnului din Pildele filosofeşti 


ale mitropolitului Chir Antim Ivireanul şi anume că, „Omul care ştie vreun frumos meşteşug 


7 Cu referire la această «Carte de cântări pe note», lăsată ca moştenire de protopopul Radu Tempea IV, 
muzicologul şi compozitorul Vasile Stanciu din Cluj-Napoca a formulat ipoteza, evident curajoasă, că această 
„carte nu putea fi decât fie Psaltichia lui Filothei, fie cea a lui Radu Duma Braşoveanu, copiată după originalul 
lui Filothei, în 1751 - subl.n. (Vasile Stanciu, Muzica bisericească ortodoxă în Transilvania, Cluj-Napoca, 
Editura Presa Universitară, 1996, p.66). 

Desigur, din punctul nostru de vedere suntem interesaţi, deocamdată, să ştim măcar împrejurările în care 
Ms.rom.4305 a fost transmis Eforiei şcolare din Bucureşti şi de aici la BAR, Secţia de Manuscrise. Până a ajunge 
la astfel de date orice paranteză, cu privire la ms. respectiv, rămâne încă incertă. 


24 


are datoria să înveţe şi pe acela care nu ştie. Că de nu-l va arăta, păcătuieşte, devreme ce 
ascunde visteria lui cea frumoasă şi talentul ce au primit de la Dumnezeu” [9, p. 113]. 

Dacă avem în vedere că termenul de didăskalos „a fost introdus şi folosit de Justinian 
pentru denumirea profesorilor de la Academia platonicească, mutată de el de la Atena la 
Constantinopol în anul 529”, atunci prin dascăl, în secolul al XVI-lea, remarcă Ştefan 
Bârsănescu, „nu trebuie să se înţeleagă un profesor de învăţământ elementar, un gramatik6s, 
ci un profesor de un grad mai înalt, stăpân pe o învăţătură mai bogată” [19, p. 233] capabil de 
a fi de folos în multe direcţii ale învățământului şi bisericii deopotrivă. O astfel de apreciere se 
poate remarca şi într-o înştiinţare a protopopului Tempea care, în anul 1741, le recomanda 
preoţilor din Țara Bârsei: „,... şi să le spuneţi la credincioşi câte o cazanie de la Mărgărit 
(Carte de învăţătură), din cele de peste an, care veţi socoti că trebuie spre îndreptare, măcar 
cât de scurtă, de nu popa, dascălul” [66, p. 236] (subl.n.). lată un exemplu ce ne demonstrează 
că dascălul secolelor XVII-XVIII dispunea de o bună instruire şi, deci, era capabil de a 
conduce o şcoală, de a îndeplini unele activităţi ecleziastice superioare. 

Din deceniul nouă al secolului al XVIII-lea (1786) şcoala din Şcheii Braşovului va fi 
secondată, şi în unele privinţe depăşită, de hotărârea episcopului Ghedeon Nichitici (1784- 
1788) de a deschide la Sibiu primele cursuri pentru pregătirea preoţilor şi viitorilor învăţători 
din teritoriul administrativ arhidiecezan. Această inițiativă de mare perspectivă pentru 
tinerimea transilvăneană va fi încredințată dascălilor originari din Braşov: Dimitrie 
Eustatievici (1730-1796) urmat de Radu Tempea V (1768-1824) etc. 

Cum Sibiul va rămâne pentru totdeauna sediul Mitropoliei Ardealului vom asista în 
următorul secol la noi şi importante demersuri privind organizarea învăţământului teologic şi, 
odată cu desfăşurarea cadrului general al acestuia, a muzicii religioase [75, p. 386] de sorginte 


bizantină. 


3.2. Simboluri şi semne diacritice practicate în citirea şi cântarea textelor religioase 


Studiile de paleografie româno-chirilică pun în evidenţă importanţa semnelor diacritice 
atât în întocmirea actelor vechi de cancelarie cât şi pentru tipăriturile de folosinţă bisericească; 
proveniența acestor propedii sau accente precum: spiritul lin şi aspru, accentul grav şi ascuţit 
au pătruns în uzanţa veacurilor din urmă, remarcă cercetătorii problemei, din alfabetul grecesc 
prin intermediul scrisului slav. Deşi aceste semne vor dispare, odată cu pătrunderea 


alfabetului latin, existenţa lor în cărţile de cult ale veacurilor XVI-XVIII şi până la jumătatea 

secolului al XIX-lea, arată că au avut înţeles de „simboluri ale discursului modulant” precum 
notația ecfonetică în veacurile VIII - XIV. 

Desigur, despre semnificaţia acestor „puncte diacritice” s-au făcut unele referiri nu 
numai din partea lui Amédée Gastouc [45, pp. 12-18] ci şi a preotului I. D. Petrescu-Visarion 
(1884-1970) care, spre exemplu, va şi aprecia că aceste semne, pe lângă însemnătatea lor 
literară, „concordă doar cu mişcarea melodică” şi deci cunoaşterea lor este de mare 
însemnătate pentru muzica secolelor X-XII [73, p. 27]. Menţionându-le şi Fr. J. Sulzer — în 
deceniul nouă al secolului XVIII — va sublinia: „Cineva, deci, care şi-ar da osteneala să 
descifreze, în sensul cântării gregoriene, acel «Rorate, Resurrexi, Domine probasti me şi 
Pascha nostrum» (Lăcrămaţi, Am înviat, Doamne m-ai încercat, Paştele nostru) date acolo, ar 
trebui să ajungă curând la certitudinea că nu sunt exclusiv litere mici modificate, scrise după 
alfabetul grecesc ..., ci pe lângă acestea şi accente greceşti, puţin modificate, precum şi 


notele lor utilizate încă şi acum” (subl.n.) [cf. 87, p. 207]. 

Semne diacritice cu referire la cântarea bisericească practică (Sec. XVIII). studiau în şcoală de către 


viitorii slujitori ai bisericii. Astfel, în anul 1787, printr-un „decret guvernial” se cerea 
candidaților la preoție, de exemplu, ca să ştie „... cu oxiile sale a ceti, a scrie rânduiala ..., a 
înțelege şi bine a le face, a cânta” [66, p. 186]. Şi Andrei Mureşanu, poetul (1816-1863), a 
sesizat o asemenea situaţie îndată ce va conchide: „D-voastră veţi fi băgat de seamă cum ... 
cărţile noastre bisericeşti sunt tipărite toate cu prosodia limbei, adecă la fiecare cuvânt îţi arată 
accentul sau oxia, după cum o numesc cântăreții noştri, unde ai să întinzi glasul şi unde nu” 


[65, pp. 145-146]. 

3.3. Dimitrie Eustatievici despre „lovirea şi înălţarea glasului” şi despre „feliu de citire” 

a Evangheliei şi Apostolului 

Ca descendent al unei familii macedonene, stabilită în satul Grid din zona Făgăraşului, 
Dimitrie Eustatievici, zis şi Grideanul (c.1730-1796), a fost şi un remarcabil filolog şi 
traducător român din veacul al XVIII-lea. După studii la Academia Teologică din Kiev, până 
în anul 1753, unde şi-a însuşit şi o completă pregătire umanistă în limbile greacă, slavă şi 
latină, continuate cel mai probabil şi la Halle, D. Eustatievici se întoarce în Şcheii Braşovului 
unde se dedică activităţilor sociale, pedagogice şi culturale susținute şi apreciate, la această 
dată, de mişcarea iluminismului transilvănean. Ca secretar episcopal, între anii 1762 şi 1785, 
şi ca director al „şcoalelor neunite naționaliceşti”, din anul 1786 până la sfârşitul vieţii, 
Dimitrie Eustatievici lucrează pentru propăşirea învăţământului; organizează şi conduce la 
Sibiu, începând cu anul 1786, un curs de specialitate în vederea pregătirii învăţătorilor şi a 
dascălilor de la sate. 

În perioada legată de Şcheii Braşovului, Dimitrie Eustatievici alcătuieşte între anii 
1755-1757 Gramatica rumânească — „contribuția sa cea mai importantă pentru cultura” 
autohtonă după cum o vor aprecia specialiştii domeniului respectiv [5, pp. 339-340]. Deşi 
influenţată de structura şi terminologia unor lucrări străine în epocă precum: Gramatica 
slavonă (1619) a lui Meletie Smotriţki, tradusă şi la noi, prin ediţia de la Snagov, 1607 şi 
Râmnic, 1755, sau de lucrările greceşti datorate lui Constantin Lascoris şi A. Catifora precum 
şi de Elemente gramaticale latine semnată de Grigorius Molnar (Cluj, 1556), Gramatica 
rumânească a lui Dimitrie Eustatievici introduce în circuitul didactic şi ştiinţific pertinente 
explicaţii privind prozodia şi versificaţia (stihul, piciorul, cezura, ritmul şi rima) cu trimiteri, 
desigur, la numeroase neologisme din limbile neogreacă şi latină [44]. 

Pentru înţelegerea, aplicarea şi continuitatea folosirii lor, mai ales în citirea 
manuscriselor şi tipăriturilor de folosință bisericească, credem că lucrarea lui Dimitrie 
Eustatievici va fi determinat o mai accentuată sedimentare asupra înţelegerii şi perpetuării 
semnelor diacritice existente şi în acest veac. 

Desigur, Gramatica lui Dimitrie Eustatievici, deşi a fost folosită numai sub formă de 
manuscris, a însemnat, aşa după cum s-a mai apreciat, un remarcabil eveniment în lumea 
şcolii din a doua jumătate a secolului XVIII şi începutul veacului al XIX-lea. Între cei care au 
apreciat-o a fost, de pildă, şi diplomatul vienez Franz Joseph Sulzer (1735-1791) care i-a şi 
dedicat un amplu studiu în cel de-al doilea volum al său: Geschichte des transalpinischen 


Daciens, Viena, 1871, pp. 151-269. 

De ce, totuşi, socotim această lucrare deosebit de importantă pentru conţinutul 
articolului nostru? Fiindcă prin cele zece „puncte” precum: oxia, varia, macră, perispomeni 
etc., se poate descifra o mai clară apreciere asupra rolului acestor semne în studiul şi practica 
de veche tradiţie privind cititul în şcoală şi, evident, în Biserica din $chei-Braşov. Dacă mai 
avem în vedere şi faptul că D. Eustatievici a condus şi cele dintâi cursuri de îndrumare 
profesională pentru dascălii şcolilor din Transilvania (Sibiu, 1786), atunci se poate deduce, de 
bună seamă, că scrierea şi cititul după semnele ecfonetice a însemnat, la vremea respectivă, o 
specialitate cu rol determinant în muzicalizarea textelor liturgice din Evanghelie, Apostol ca şi 
pentru cititul la cântarea practică de strană. 

La sfârşitul secolului al XVIII-lea, în anul 1790, acelaşi Dimitrie Eustatievici tipăreşte 
la Sibiu Deswvoltatele şi tălcuitele evanghelii a duminecilor, sărbătorilor şi oarecărora zile 
spre trebuință a cateheților şi a dascălilor neuniți [44] — o carte format 17,7x10,7cm, 
„rânduită a se ceti ..., a se cerceta şi a să înţelege ... ca să ştim învăţăturile pentru obiceiurile 
cele bune ale noastre”. Apreciind-o, Nicolae Iorga a notat că Desvoltatele şi tilcuitele 
evanghelii reprezintă „... cea dintâi tipăritură oficială a Bisericii pravoslavnice ardelene” 
[cf. 66, p. 150]. 

Adresându-se școlilor româneşti din Transilvania, Dimitrie Eustatievici avea în vedere, 
în primul rând, pe dascălii ce vor trebui „să poruncească Evanghelia sau Apostolul prin 
ucenicii adunați: împreună, rar să se cetească”. Dar, desigur, lectorul timpului de azi poate 
sesiza că prin metoda de explicare a Evangheliei şi Apostolului se mai avea în vedere şi „... 
feliu de citire ... rar şi lămurit ...” adică parcurgerea acelui mod tradițional de melodizare 
aidoma recitativului ecfonetic [74, p. 14]. 

Din recomandările metodologice formulate de Dimitrie Eustatievici se conturează şi 
ideea că dascălul trebuia să demonstreze cel dintâi felul în care se vor citi Evanghelia şi 
Apostolul „sau să lase să citească vreun iscusit ucenic”; apoi, dascălul „porunceşte de vreo 
câteva ori [elevilor] să le poftorească şi toți împreună să le zică de chilin câte unul să le zică”. 

Că metoda şi timpul necesar parcurgerii şi însuşirii celor două „obiecte” de învățământ 
implicau şi o anume contribuţie bănească ne-o confirmă şi această însemnarea din vremea lui 
loan Duma în sensul că pentru învăţarea Apostolului, fiecare copil trebuia să achite dascălului 
său „6 fl. şi un car de lemne” [72, p. 97], adică mai mult chiar decât pentru studiul Octoihului 


sau al Psaltirii, de exemplu. 


8 Dimitrie Eustatievici avea în vedere că Evanghelia şi Apostolul să se studieze în două ore pe săptămână. „Însă 
de va rândui la aceasta numai un an atuncia va trebuie într-un ceas Evanghelia, într-unul Apostolul a tâlcui”. 
(Dezvoltatele şi tâlcuitele evanghelii... 1790, p.5). 

Iată, aşadar, două lucrări cu caracter didactic ingenios elaborate sau traduse (adaptate), 
de către preotul Dimitrei Eustatievici şi care vor influenţa din punct de vedere tehnic şi 
metodic tipicul şi cântarea bisericească nu numai în Biserica „Sf. Nicolae” din Şcheii 


Braşovului dar şi în întreaga provincie transilvană. 


3.4. loan sin Radului Duma Braşoveanu — dascăl şi protopsalt la Biserica „Sf. Nicolae” 


Făcând parte din spiţa de neam a Dumeştilor, pe fiul gocimanului Radu Duma [72, 
p. 97], îl vom reîntâlni după 1 august 1751, dată la care semnează manuscrisul Psa/tichia 
rumănească şi când, în urma activităţii sale didactice este remunerat „pentru trei luni 
lucrătoare” (26 august 1758). 

Neavând parte de preoţie, deoarece murindu-i soţia s-a recăsătorit, loan Radu Duma se 
va învrednici pe tot parcursul vieţii sale a fi un cărturar luminat; această calitate dovedindu-şi- 
o prin „... multe cărţi [ce] au tălmăcit de pe limba latinească, grecească şi sârbească pe limba 
românească” [7, p. 987]. 

Din catastifele bisericii şi cele ale şcolii, dintr-o amplă şi mereu adăugită bibliografie 
privind cele două instituţii locale, ştim, de pildă, că la 20 mai 1759 este angajat de către 
Comitetul Parohial din Șchei „...pentru ca să păzească cu căntare strana cea mare la toate cele 
ce să cuvin cântăreţului şi l-am tocmit ca 

Dascălu Radu Duma (fiul preotului Dimitrie Duma) semnează 

contractul de a servi la „strana cea mare” a Bisericii “Sf. Nicolae”. 
Braşov, decembrie-ianuarie 1776 

(Arh.Muz.din Şcheii Braşovului, Fond Protocoale). 


Dumii, am voit” [66, p. 298]. 

Din angajamentul celui de-al 
doilea învăţător pentru „noua clădire” a 
şcolii şi anume Radu Tempea IV (1742- 
1781), mai ştim că acesta se obliga „că 


va fi ascultător ... puind sârguinţă pentru 

copii a-i învăţa cu bună tocmire şi rânduială, atât în şcoală, căt şi în biserică şi că se va supune 
şi directorului său (subl.n.), lui Duma [loan sin Radului Duma] [66, p. 298]. Aceste însemnări 
ca şi altele pe care le vom menţiona la locul potrivit vorbesc despre o activitate densă şi 
merituoasă a dascălului Duma până la data de 10 octombrie 1776, dată la care trece în 
Veşnicie. 

Deşi, prin însăşi opera sa, loan Radu Duma a militat cu toată convingerea şi dăruirea 
pentru introducerea cântărilor românite în Biserica voievodală din Şchei, se poate observa 
cum la 28 august 1767 învățatul dascăl transilvănean se angaja ca „din buna voia sa să înveţe 
patru copii, fără plată, în limba greacă, cu învățături şi cântări, toată orânduiala bisericii” [72, 
p. 25], iar în alt loc ca „să înveţe grecește, cu carte şi cu limba grecească şi cetanie pe câţi 
copii vor veni la şcoală” [72, p. 97]. 

Fără a-şi formula o anume observaţie cu privire la unele insistenţe din afara şcolii de a 

se cânta în limba greacă deducem, de exemplu, că legăturile braşovenilor cu Țara 
Românească, implicit cu domniile fanariote de la care obțineau anumite privilegii de comerţ, 
au impus această atitudine oarecum duplicitară. De fapt, la sfârşitul acestui secol, observă 
O. L. Cosma, se petrece „o adevărată renaştere neogrecească, însă care nu va duce la 
consolidarea limbii greceşti în societatea românească, ci exact la contrariul, servind aceluiaşi 
legitim imperativ: trezirea conştiinţei naţionale, care viza extinderea şi generalizarea 
procesului asimilării cântării în limba română” [42, p. 367]. 
Desigur, anii petrecuţi de loan Radu Duma la conducerea şcolii din Şchei, ca dascăl şi 
cântăreţ, se vor dovedi deosebit de productivi şi rodnici, atât în ceea ce priveşte cântarea în 
limba română dar mai ales prin aşezarea acesteia alături de Pedagogie, Octoih, Psaltire şi 
Apostol, atât ca teorie dar şi ca practică. Calitățile personale ale lui loan Radu Duma vor 
favoriza, de asemenea, în aceşti ani, noi colaborări cu dascălii de renume: Gheorghe 
Radovici-Chifes şi Gheorghe Dascălul (1760-1763); cu Radu Duma scriitorul (din 1772 şi din 
1776), nepotul celui dintâi, sau Radu Tempea V (1742-1781). 

Prin întreaga sa activitate — conchide bizantinologul Sebastian Barbu-Bucur — „loan 
sin Radului Duma Braşoveanul se înscrie între precursorii de seamă ai culturii noastre” [11, p. 


27]. 


3.5. „Psaltichia rumănească” de la 1751 — moment şi monument al culturii muzicale de 
tradiţie bizantină din Transilvania 


In anii cât a studiat în Țara Românească, la Bucureşti, loan sin Radului Duma 


Braşoveanu a realizat una dintre cele mai importante lucrări ale muzicii de tradiţie bizantină şi 

anume: Psaltichia rumănească, datată: 1 august 1751; 

Pa a N EEIT şi bizantinologilor români, Psaltichia lui Duma este o 


Copist şi dascăl de psaltichie în Şcheii Braşovului 
fiind Ioan sin Radului Duma Braşoveanu, cel de-al 


doilea fiu al gocimanului Radu Duma. Ş ` P p E eg eta 
(Bibl.Academiei Române, Ms.rom. 4305, fol.4'-7). | caligrafiată (copiată); este ilustrată cu chenare şi inițiale 


lucrare amplă (678 pagini) şi deosebit de îngrijit 


ornamentate cu negru şi roşu de tip floral; numele autorilor, mărturiile, ftoralele şi semnele 
chironomice fiind scrise, în marea lor majoritate, cu cerneală roşie. 

Din punct de vedere al cuprinsului acest manuscris constă din: Propedia (fol. 4-7"); 
Anastasima (fol. 9-56"), Antologhionul (fol. 57-170"); Penticostarul (fol. 170'-196') Triodul 
(fol. 197'-226"); Catavasierul (fol. 272'-339); Liturghierul (fol. 311'-339"). 

În comparaţie cu Ms.rom., BAR, nr. 61, Psaltichia lui loan Duma are în plus cântările 
Triodului-stihirar [17, pp. 380-480]: cântări la Duminica Vameşului şi a Fariseului - stihiri şi 
slave (fol. 198-201"); Sâmbăta şi Dumineca lăsatului de carne (fol. 201'-206"); Săptămâna 
brânzei (fol. 206-210): Dumineca brânzei (fol. 210-214); Luni, prima zi de post (fol. 214- 
215") şi în continuare celelalte cântări ale triodului; apoi polielelul „Robii Domnului” (fol. 
300'-305%); Doxologia (fol. 305-307"); Pricesnele gl. II, III, V, VII, VIII (fol. 314-316") după 
Hrisafi, glas IV (fol. 315") după Neon Patron iar stihira Musiceştile organe (fol. 330%-331") 
se remarcă printr-un terirem mult prelungit în comparaţie cu aceeaşi cântare de la Filothei 


(fol. 60%). 


? Credem că lipsa unor cântări compuse în glasul VI poate fi motivată chiar în sensul celor menționate de Ioan 
Duma: „In locul glasului VI vei cânta pe II că mai tot una este” (Ms. 4305, f.312%). 

HERUVIC 


Heruvic din „Psaltichia rumănească”, fol.311'-312'. 
Transcriere muzicală suprapusă de Arhid. S.Barbu-Bucur. 


O lectură a heruvicelor compuse de 
Hrisafi şi apoi trecute prin laboratorul de 
„românire” al „luminatului călugăr Filothei” [76, 
p. 18], şi de la acesta la Ion Radu Duma, ne 
confirmă observaţia că valorile ritmice constituite 
în formule identificabile se desfăşoară într-o 
succesiune liber determinată, convenabilă 
tiparelor eterogene preluate din practica 
universală antică, adică acea a ritmurilor trohaice, 
iambice, dactilice şi safice, peonice şi pirice etc. 
[48, p. 83]. „Ca aspect general conclusiv — 
remarcă prof. univ. dr. Victor Giuleanu — ritmul 
în muzica bizantină — cu toate componentele sale 
— rămâne fidel melodiei, factorul principal de 


expresie ale acestei arte; de aceea formele sale se 


supun şi respectă în întregime cursul melodiei” [48, p. 83]. 


Formule şi combinaţii ritmice extrase din „Psaltichia 
rumănească ” de la 1751. 


. Formule şi combinaţii ritmice 
extrase din repertoriul autohton 
de colinde. 


Investigaţiile axate pe o întinsă bibliografie istorică şi muzicologică precum şi prin cercetarea 


directă a unor documente arhivistice şi muzicale, încadrate faptelor de viaţă culturală şi 


bisericească petrecute în secolele XVII şi XVIII, ne oferă posibilitatea să formulăm 


următoarele sublinieri cu caracter conclusiv: 


> Din ansamblul preocupărilor înscrise în perimetrul celor două veacuri răzbate cu 


claritate efortul ierarhilor, preoţilor şi dascălilor români în vederea traducerii cărților de cult, a 


organizării învăţământului autohton cât şi oficierii slujbelor religioase „pre limba 


rumănească”. Intr-un astfel de cadru propice cântărilor bisericeşti, cu text românesc, şcoala 

din Şcheii Braşovului va continua să reprezinte un punct 


de referință pentru întreaga viaţă a obştei din sudul 


Transilvaniei şi, desigur, din Țara Bârsei. 


> Ca ocrotitor al tradiţiilor strămoşeşti, voievodul 


Constantin Brâncoveanu împreună cu Antim Ivireanul, 


mitropolitul Ungrovlahiei, vor însemna pentru aceste 


hu tsedu- Nasa vadia 


timpuri şi o pavăză puternică în păstrarea unității noastre 


religioase ca şi pentru stimularea legăturilor culturale, 


bisericeşti şi de învăţământ între ara Românească şi 


Transilvania. Numele lui Bucur Grămăticul de la Sâmbăta 
Exemplele respective sunt extrase din . . 

următoarele culegeri: Sabin V. Drăgoi, de Sus [35, pp. 307-316], apo1 cel al fraților Corbea [24, 
303 Colinde, 1931, (ex.24, 87, 92, 121, 

206, 222, 234, 269, 300); Emilia Comişel, | pp. 28-44], apoi Ivan Făgărăşanul [82, p. 81] sau Ioan 
Antologie folclorică din Ținutul 
Pădurenilor, 1964 (ex. 16, 19) şi Emilia 
Comişel şi colab. Colindăm Domnului 
bunu, 1998 (ex. 16b, 34b, 39, 45). 


Radu Duma din Șchei devenind cele mai puternice 


exemple circumscrise ideilor de mai sus. Din cimentarea 
unor astfel de colaborări va beneficia, desigur, şi cântarea de strană, fie datorită legăturilor ei 
directe cu şcolile de psaltichie din Bucureşti, fie cu cele înfiinţate la Câmpulung, Târgovişte, 
Râmnic. 

> Secolul XVIII mai ales, s-a remarcat printr-o tot mai evidentă susținere a procesului 
de „românire” [14, pp. 836-860] a cântărilor bisericeşti. Astfel, de la traduceri în care se 
urmărea „întocmai linia melodică grecească” sau o linie melodică „uşor adaptată la prosodia 
şi topica limbii române” se va ajunge la creaţii muzicale proprii — melodie şi text — şi odată cu 
acestea la o anume tehnică a „prescurtării” discursului muzical, aşa după cum aflăm şi din 
manuscrisele muzicale româneşti: 61 — Filothei sau 4305 — Ioan Radu Duma. 

> Prin calitatea de didăskalos şi de director al şcolii din Șchei, loan Radu Duma, iar 
mai târziu Dimitrie Eustatievici, vor impune ideea că progresul învățământului depinde de 
parcurgerea unui timp didactic în centrul căruia va trebui să stea cunoaşterea şi aplicarea 
semnelor ecfonetice, studiul „Propediei” ca şi al celorlalte cărți indispensabile serviciului 
religios: Octoihul, Apostolul, Evangheila, Psaltirea etc. 

> Braşovul ca şi întregul sud al Transilvaniei, inclusiv bisericile ortodoxe din Curbura 
interioară a Carpaţilor Meridionali (Covasna şi Harghita) [20, pp. 161-165]! [55, pp. 102- 
122], va fi mereu în consonanţă cu muzica psalților din Țara Românească şi Moldova şi mai 


ales cu aceea practicată la Bucureşti. Cartea şi învățământul, circulaţia oamenilor sau 


10 Vezi localităţile cu carte veche înserate la cap. V/Toponimice, pp. 161-165, din judeţele Covasna şi Harghita. 

slujitorilor bisericii vor constitui la rându-le tot atâtea fire de legătură cu inconfundabilul filon 


al cântărilor din Biserica Ortodoxă Română şi anume: muzica de tradiție bizantină. 


4. Reforma hrisantică de la 1814 şi noile ei perspective 


Evidenţierea felului în care s-au făcut ascultate limbile de cult pe aceste meleaguri 
istorice, din vechime şi până către jumătatea secolului XIX, ne confirmă, odată în plus, că 
muzica religioasă din zona intracarpatică a fost mereu în consonanţă cu acea practicată în 
mănăstirile Moldovei şi Ţării Româneşti. lată de ce cred că dascălii şi protopsalții din 
vremurile trecute precum Filothei ieromonahul de la Mitropolia Bucureştilor, loan sin Radului 
Duma Braşoveanu, Agachie de la Căldăruşani cât şi Ghenadie Arhiereul, Nectarie Frimu, 
Filothei Episcopul, Ghelasie al Buzăului, cu toţii au cunoscut evoluţia muzicii vechi 
bisericeşti, ca apoi să participe în mod direct la „românirea” cântărilor ce vor primi, în timp, 
prin condeiul protopsalților români, noi ramificații de nuanţă autohtonă [29, pp. 126-129]. 

Având în atenţie cuvintele arhimandritului Grigorie Rîmniceanu din prefața 
Catavasierului tipărit la 1790, precum că „Nu iaste altă putere omenească, nici mai 
deşteptătoare, nici mai grabnică în prefacerea simţilor decât meşteşugul cântării... în biserica... 
lui Dumnezeu” [60, pp. 511-520] ajungem la momentul în care vom afla că „popa Voina Pitiş 
ăl bătrân din Şchei, unchiul părintelui Bonifaciu, a îndemnat cel dintâi la înlocuirea definitivă 
a cântecului religios în greceşte, din biserică, cu cel românesc” [34, p. 327]. 

Ce evoluţii însă va avea muzica bisericească în secolul al XIX-lea la Braşov dar şi în 
alte câteva centre cultural-religioase din sudul Transilvaniei? Notăm deocamdată că prin 
împuternicirea episcopului Ghedeon Nichitici (1784-1788), profesorul Dimitrie Eustatievici 
(1730-1796) de la Sibiu îşi va îndeplini misiunea întocmai în sensul că „,... de acum înainte 
nici preot nici cantor să fie, care nu învaţă la şcoala normalicească şi va arăta de la dascăl 


atestatul despre această învăţătură” [6, p. 215]. 

Anton Pann, Axion, în Liturghierul de strană, | Anton Pann, Axion, Arh.Muz. din Şcheii 


2001, pp. 38-39. Braşovului (Ms.în Fondul Tiberiu Brediceanu). 


Şi cu toate că reforma hrisantică [28, pp. 79-82] intrase pe făgaşul prefacerilor stabilite 
la Constantinopol (1814) de către cei trei reformatori, Hrisant mitropolitul, împreună cu 
Hurmuziu  Hartofilax şi Grigorie Levitul, că existau deja regulamente favorabile 
învățământului muzical psaltic, tradiţia de a învăţa cântările bisericeşti „după practică” 
continua în deplină linişte. Şi, se pune întrebarea: de ce? Fiindcă, după cum se ştie, primii 
autori ai reformei de la Bucureşti, Petru Efesiu şi Dionisie Fotino, nu au avut în vedere ca 
muzica lor să fie însoțită de un text liturgic în limba română [83, p. 25]. Există, desigur, o 
explicaţie în acest sens, dar nu pe măsura ştiinţei care l-a determinat pe „bietul Macarie” — 
după cum ne spune Nicolae Iorga — să bată drumurile Vienei, ajutat de Nil Poponea Sibianul, 
pentru a-şi tipări în anul 1823 cele trei cărți capitale de muzică bizantină (cu text românesc 
(alfabet chirilic): Theoreticonul, Anastasimatarul şi Irmologhionul. Faţă de acest demers 
curajos, destoinicul ieromonah se va mărturisi în acest chip: „Tuturor de obşte prea bine este 
cunoscut că biserica noastră, pentru care cu smerenie vă şi punem înainte această înştiinţare, 
este cu totul lipsită de bună aşezare a cântărilor bisericeşti, pentru care cântăreții români, carii 
ştiu meşteşugul psaltichiei, neavând cărţi alcătuite cu graiurile limbii noastre, sunt siliţi ca să 
cânte cele mai multe cântări greceşte, neînţelegând ce cântă, nici ei, nici aceia carii ascultă la 


dânşii” [62, p. 124] [25, pp. 239-252]. 

stranei ortodoxe au scris, în primul rând, Sebastian 
Barbu Bucur, Gabriel Cocora, Nicu Moldoveanu, apoi 
Vasile Stanciu şi lexicograful Gh. C. Ionescu!!. 

Dia Varlaam Bărăncescu, acest călugăr înzestrat cu 


George Ucenescu, La Întâmpinarea (Stretenia), 


prescurtate după Macarie Ieromonahul, 1870. versul oratoriei [77, p. 1] şi al monodiei psaltice, a 
(Bibl. Şcheii Braşovului, Catalog nr.inv. 906). 


servit strana dreaptă de la Biserica „Sf. Nicolae” — 
Șchei timp de aproape zece ani. În această perioadă a fost nu numai dascăl pentru cursurile 
extraşcolare de psaltichie, ci şi primul îndrumător, între anii 1839-1844!?, al celui care a fost 
George Ucenescu. 

Din totalul cântărilor rămase în manuscris, precum şi din prezenţa sa în listele 
„cinstiților abonaţi şi ajutători la tipărirea cărților musico-eclesiastice” semnate de Anton 
Pann, se poate sublinia că Varlaam Bărăncescu a fost un dascăl devotat aspirațiilor vremii 
sale. Profunda acţiune de românire a muzicii de tradiție bizantină nu numai că a înţeles-o pe 
deplin dar a şi contribuit la desăvârşirea ei. Unul dintre copiştii anonimi va consemna, de 
pildă, în jurul anului 1850: „Alte heruvice foarte frumoase, compuse şi introduse de Sfinţia sa 
Părintele Varlaam leromonahul” [32, p. 37-44]; sau „Slavoslove pe glas leghetos, facerea lui 
Varlaam Monahul din Sfânta Mănăstire Sinaia” [32, p. 37-44]. 

Dintr-un alt mănunchi de manuscrise aflate în Șchei, şi despre care am dat câteva 
lămuriri în anii din urmă [32, p. 37-44] [27, p. 2] se ştie, desigur, că protosinghelul Varlaam 
este şi creatorul Cinstitului Paraclis I şi Cinstitului Paraclis II. Doar în inventarele mai vechi 


ale pomenitei instituţii s-a consemnat că aceste „hrisoave muzicale” aparţin lui Vasile Saftu, 


11 Vezi lucrările autorilor menţionaţi la infra nota respectivă (Sebastian Barbu-Bucur, Şcoala de psaltichie din 
Buzău, Teză de Licenţă, Bucureşti, 1957; Gabriel Cocora, Protosinghelul Varlaam. Contribuţii la istoria muzicii 
bisericeşti, în Glasul Bisericii, Bucureşti, nr. 11-12, 1982, pp. 883-915; Vasile Stanciu, Muzica bisericească 
ortodoxă în Transilvania, Cluj-Napoca, Edit. Presa Universitară, 1996, pp. 66-68; George Ionescu C., Muzica 
bizantină în România. Dicţionar cronologic, Bucureşti, Edit. Sagittarius, 2003, pp. 130-131). 

12 Datele fixate de George Ucenescu pentru anii în care i-a fost elev ierodiaconului Varlaam (v. V.D. Nicolescu, 
Manuscrisul Ucenescu..., p. 84) sunt respinse, ca nefiind autentice, de către muzicologul Alexie Al. Buzera. 
Protosinghelul Varlaam şi popasurile lui în Oltenia, în Acta Musicae Byzantinae, vol. I, laşi, Centrul de Studii 
Bizantine, nr. 1, 2000, pp. 95-97. 

cantor. Desigur, o eroare provocată doar de citirea copertelor respectivei lucrări. Lămurind 
adecvat apartenenţa acestor cântări credem că am făcut dreptate pe seama celui care a nevoit, 
aici peste Carpaţi, la „românirea” cântărilor bisericeşti [4]. 

Deşi puţin umbrit de aprecierile lui Anton Pann cu privire la felul său de a-l fi şcolit pe 
G. Ucenescu, protosinghelul Varlaam Bărăncescu a înţeles şi a interpretat cu conştiinciozitate 
din creațiile antonpanneşti. Răspunsurile la Liturghie, glas V, prelucrate de acest monah, după 
A. Pann, sunt din cele mai emblematice monodii cunoscute în Biserica noastră. De asemenea, 
mai trebuie spus că Îngerul a strigat, glas III şi Vrednică eşti, glas V [70, p. 67], polieleul 
Robii Domnului, glas V, sau Fericit bărbatul, glas VII, toate continuă să fie cântate până în 
zilele noastre. De asemenea, apreciem că există la Protosinghelul Varlaam şi o anume 
predilecție pentru glasurile III, V şi VIII. 

În toate cazurile, însă, va aprecia lexicograful Gh. C. Ionescu, monodiile lui Varlaam 
sunt „inspirate, melodioase, unele dintre acestea cântându-se şi astăzi cu aceeaşi plăcere şi 
dăruire artistică” [51, p. 354]. 

Dar momentul hotărâtor în înţelegerea teoretică şi practică a reformei hrisantice din 
spaţiul cultural şi religios al Braşovului, şi nu numai, l-a avut de bună seamă Anton Pann 
(1796-1854). În drumurile sale de la Bucureşti sau de la Râmnicu Vâlcea trecând peste 
Carpaţi (1821, 1828) dar mai cu seamă în 1850, A. Pann va cunoaşte prea bine atât lipsa 
profesioniştilor din acest domeniu dar şi starea concretă a reformei hrisantice prin care s-a 
abandonat scrierea şi cântarea cucuzeliană. După ce îşi dovedeşte talentul de compozitor şi 
cântăreţ în cele câteva rânduri petrecute printre şcheieni, acest rapsod al primei jumătăți a 
secolului XIX va rămâne apropiat Comitetului Parohial de aici. El recomandă, de exemplu, la 
cererea braşovenilor, pe cântăreții Mihalache Popescu sau pe Gheorghe Ionescu, foştii săi 
elevi seminarişti, în ideea numirii lor la strana Bisericii „Sf. Nicolae”. Ca profesor şi martor la 
semnarea unor astfel de angajamente, Anton Pann îşi va spune hotărât cuvântul: „Se 
îndatorează dumnealui [Mihalache Popescu] a cânta în biserică în toate duminicile şi 
sărbătorile anului necurmat, ţinând rânduiala dumnezeeştii slujbe după obiceiul locului” 
[2, p. 221], şi să mai „înveţe şi şase sau opt copii Sistema Muzicii Ecleziastice dupre metodul 
cel tipărit de d. Anton Pann, profesorul Seminarului din Bucureşti ” (subl.n.) [2, p. 224]. În 
alt caz, cel al lui Gheorghe Ionescu, semnalăm încă următoarea observaţie înscrisă în 
contractul acestuia, la care A. Pann a fost „martor”: „La biserică să am a cânta cântări 
alcătuite pe meşteşug, iar nu din practică, însă româneşte curat fără a întrebuința vreun cuvânt 


grecesc” [2, p. 224]. 

Cum psalţii recomandaţi nu au stat prea mult la Braşov din diverse motive, Comitetul 
Parohial şi Iosif Barac protopopul au inspirata idee ca în anul 1850, când Anton Pann revine 
la Braşov pentru a treia oară [69, p. 7] să-i propună acestuia, pentru a fi dus la Bucureşti, 
pentru perfecționare, pe tânărul George Ucenescu, sibian de obârşie. 

La absolvire, după doi ani de învăţătură şi practică în tipografie (febr. 1851 — mar. 
1853), pe Atestatul semnat de către comisia de specialitate, din care nu va lipsi profesorul său, 
Anton Pann, se putea citi următoarele: „George Ucenescu ... a trecut prin predare toate părțile 
Bazului teoretic şi practic al acestei sisteme, împreună cu melopia, compunerea şi ortografia, 
cât şi toate poemile melodiilor stihirarice, irmologice şi calofonice ... cum şi regulile 
versificaţiei. I se dă acest atestat care oriunde se va arăta să i se dea cinstea cuviincioasă de 
cântăreţiu desăvârşit şi de profesor al acestei arte” [67, p. 10]. 

Instalat la strana dreaptă a Bisericii „Sfântu Nicolae” din Şcheii Braşovului şi profesor 
de cântări la primul Gimnaziu Românesc, înfiinţat în anul 1850, George Ucenescu va 
contribui la deplina aplicare a reformei hrisantice, parcurgând toate datele necesare acestei 
probleme: şcoală de psaltichie pentru ucenici, învățământ de profil, metodă de lucru şi creație 
în spiritul muzicii bizantine. 

Avându-se în vedere contractul încheiat cu Comitetul Parohial din $chei, George 
Ucenescu va reuşi să organizeze şi un curs particular de psaltichie, pentru desăvârşirea a 24 de 
tineri selecționați din cele 4 clase primare şi clasa I de la Gimnaziul din Șchei, între care şi 
câţiva elevi din localităţile: Budila, Ghimbav, Săcele, Tărlungeni, Turcheş, Făgăraş. Cu 
aceştia va studia timp de 3 ani „pe toată ziua câte un ceas de-a rândul, fără deosebire de 
duminică şi sărbătoare”!?. Folosindu-se de cărţile tipărite de Macarie Ieromonahul dar mai 
ales ale dascălului său, Anton Pann, în primul rând de Bazul teoretic şi practic al muzicii 
bisericeşti... (Bucureşti, 1854) [2], George Ucenescu „se va dovedi un vajnic continuator şi 
apărător al muzicii psaltice tradiţionale, compunând sau scurtând pentru elevii săi, numeroase 
cântări cu aplicabilitate directă, atât în procesul de învăţare, dar mai ales pentru cântarea la 
strană”. Astfel, în perioada 1853-1880, paralel cu elaborarea lucrării personale Tractatu 
teoretico-practicu de musica eclesiastica gr.orientală [67, pp. 31-32] [32, pp. 246-255], G. 
Ucenescu mai compune peste 54 de cântări diverse (heruvice, axioane, stihiri, tropare, 
irmoase, svetline, polielee etc.), caligrafiate îngrijit şi pe care le va dedica elevilor săi. De 


asemenea, pe lângă aceste «opusuri» miniaturale va apela şi la creaţiile lui Macarie 


13 Acte, documente şi scrisori din Şcheii Braşovului... 1980, p. 239; Constantin Catrina, Preliminarii la o 
problemă de muzicologie: învăţământul muzical particular în Braşovul secolului al XIX-lea şi până în prima 
jumătate a secolului XX, în Țara Bârsei, Braşov, nr. 8, 2009, pp. 246-255. 

Ieromonahul, Anton Pann, Petru Lampadarie, Grigore Protopsaltul, Dimitrie (Dimitriţă) 
Suceveanu ş.a., făcându-le mai accesibile prin „delăturarea greutăților de natură ritmică şi 
melodică precizând cu claritate: «Anti-acsionul Adormirii Maicii Domnului. Scurtat pentru 
şcolarii mei, la anul 1856, în 30 iulie; Anti-acsionul Intrării în Biserică compus astfel pentru 


şcolarii mei. 20 Noem. [brie], 1858»” etc. [30, pp. 80-87]. 

T Dap dea >>] Aceste noi descoperiri se 
încadrează, conform însemnărilor 
copistului respectiv, întocmai 
perioadei când acesta, George 
„Anti-acsionul Naşterii Domnului... compus în felul ce Ucenescu, s-a aflat la Bucureşti, 


se vede de Psaltul George Ucenescu ”. 
la învăţătură (februarie 1851 — 


martie 1853), sub îndrumarea 
directă a profesorului său Anton Pann. 

Menţionate şi comentate din punct de vedere codicologic, pentru prima dată, în 
lucrarea de doctorat elaborată de ieromonahul Mihail Harbuzaru, aceste manuscrise călătoare 
de la locul lor de baştină (Biserica „Sf. Nicolae” din Şcheii Braşovului) se intitulează astfel: 
Cântările Sfintei Liturghii (Ms.rom.-gr. 41); Chinonicar (Ms.gr.-rom. 42); Chinonicar 
(Ms.rom.-gr.43) şi Antologhion (Ms.rom.-gr. 44) [49, pp. 7-8]. 

Prin evoluţia unui învăţământ specializat în muzica psaltică, cel de sub îndrumarea lui 
George Ucenescu, se cunosc astăzi două documente importante precum Atestatul elevului 
Alexandru Odor, semnat de George Ucenescu [30, p. 13] şi un Decret de denumire pentru 
postul dăscălesc, pe seama unui alt elev al său, Florea Roncea, document parafat şi semnat de 


către arhiereul Transilvaniei, Andrei baron de Şaguna [30, p. 125, nota 21]. 

Decret de denumire pentru Postul dăscălesc 
(Florea Roncea) 
(Arhiva Mitropoliei Ardealului, Sibiu, doc.nr. 783, 1860). 


Această etapă de înflorire a muzicii 
bizantine (psaltice) de după 1814 va intra, totuşi, într-un con de umbră odată cu introducerea 
în programa şcolară şi în biserică a cântărilor corale armonice; mesagerii noii perspective 
fiind Pantelimon Dima şi Nicolae Popp [26, p. 7], profesori cu studii superioare absolvite în 
vestul Europei. Atent la cele ce urmau a se înfăptui, Gavriil Munteanu (1812-1869), directorul 
Gimnaziului din acea vreme se va adresa astfel colegilor săi de cancelarie: „Vocile ce se 
ridică spre a populariza introducerea muzicii corale în locul melodiei sau psaltichiei noastre 
devin tot mai dese. Acum ne mărginim a exprima — conchide profesorul director — «că nu tot 
ce e nou e şi bun şi nu tot ce e vechi e şi rău» [1, p. 32]. 

După mai mulți ani, timp în care la Sibiu muzica bisericească se preda după melodiile 
notate de Dimitrie Cunţan, George Ucenescu se va mărturisi în chip testamentar: „ŞI să se ştie 
că biserica noastră din vechime a avut cântările după arta psaltichiei ca şi la greci, însă după 
moartea mea cred că nu va mai cânta nimeni după notele orientale şi va cânta fieştecare cum îl 
taie capul” (22 septem.[brie], 1889, Braşov) [67, p. 84]. 

Deşi însemnările aflate sub semnătura protopsaltului George Ucenescu sunt destul de 


lapidare, valoarea lor informaţională, am mai subliniat acest aspect, este deosebită. Astfel, 

aflăm, de pildă, că prietenul său „Călugărul diacon Filaret Dumbravă (n. 1831, în Moldova — 
d. 14 noiembrie 1885, Braşov) ... a încetat din viaţă şi la 17 s-a înmormântat”. 

Dar Filaret Dumbravă a fost, după cum ne-o dovedesc şi alte mărturii, unul dintre 
puţinii cântăreți profesionişti care a slujit timp de 13 ani strana de cântăreţ de la Biserica 
„Sfântu Nicolae”. Dispunea, de pildă, de un timbru plăcut, un auz muzical cultivat şi un 
volum vocal deosebit. După ce i se respinge întâmpinarea de a fi preot [80], rămâne, evident, 
numai ca şi cântăreţ împreună cu George Ucenescu. 

Din Contractul ce l-a semnat în faţa Comitetului Parohial din Șchei (6/18 aprilie 
1868), Filaret Dumbravă se va obliga, între mai multe prevederi, „a cânta după arta psaltichiei 
şi anume după cărțile de psaltichie bisericească cele mai bune toate cântările de seara şi 
dimineaţa la toate duminicile şi sărbătorile de peste an cu cea mai cuviincioasă evlavie tot 
după artă iar nu de rost păzind cu deosebire acurateţia tipicului S.[fintei] noastre Biserici; A 
pregăti totudeauna cu silinţia privată în arta psaltichiei bisericei 6 tineri, pe cari i va da 
Comitetului Paroh.[ial] pentru dumineci şi serbători copii cântăreţi cu scânteia şi cu glas 
potrivit lângă strana de cântare în Biserică, oprindu pe alţi copii de a cânta răspunsul 
ecteniilor” [3]. 

Pentru începutul secolului XX monodia bizantină din Şcheii Braşovului este încă 


prezentă prin puţinul datorat prof. dr. Sterie Stinghe (1874-1957) [21, p. 18]. 


Urmare continuității şi, evident, a activităţilor didactice şi religioase patronate de 
Şcoala şi Biserica din Şcheii Braşovului, muzica bizantină a cunoscut de-a lungul secolelor o 
permanentă susţinere pe care, iată, o rezumăm aici în câteva idei concluzive: 

1. Prin istoria ei seculară, începând cu anul 1495, Biserica „Sf. Nicolae” s-a îngrijit în 
mod stăruitor pentru ca slujbele religioase şi cele de obşte să fie asigurate cu preoţi, diaconi şi 
dascăli (cântăreţi) cu o bună pregătire teologică şi cântare practică confirmată prin tradiţie. 

2. Relaţiile statornicite între marile provincii româneşti — Transilvania, Moldova şi 
Muntenia — precum şi cele dintre mănăstirile şi bisericile voievodale de la Neamţ şi Putna, 
Buzău, Târgovişte, Râmnic şi Bucureşti, au contribuit, pe de o parte, la generalizarea regulilor 
tipiconale desăvârşite în timp, şi mai apoi la schimbul între personalul de cult şi donațiile de 


cărţi şi odoare bisericeşti etc. 


14 Vezi însemnarea din Mineiul pe luna lui August, Sibiu, 1854, inv. nr. 1115, fila 2". 

3. Îndemnul şi voinţa arhiereilor timpului, a preoţilor şi cărturarilor vremii de a se sluji 
pre limba graiului cel românesc a avut ca rezultat înmulțirea tipăriturilor bisericeşti, cu 
consecințe în pregătirea şcolară legată de destinele Bisericii Ortodoxe din Transilvania. 

Prezenţa diaconului Coresi la Braşov (secolul al XVI-lea) a însemnat, în fapt, şi 
declanşarea fără întoarcere a românirii textelor şi cântărilor bisericeşti adecvate rânduielilor 
tipiconale autohtone. 

4. La evoluţia muzicii bizantine, practicată în Şcheii Braşovului, au contribuit prin 
exemplul personal, dar şi ca autori de cărţi şi manuscrise de indispensabilă însemnătate, atât 
Dimitrie Eustatievici cât şi loan sin Radului Duma Braşoveanu; în vremea acestor cărturari şi 
dascăli de şcoală cântarea ecfonetică şi cea în stilul monodiilor cucuzeliene dovedindu-și 
apogeul lor marcat, în primul rând, de Psaltichia rumănească de la 1751 copiată după 
modelul înţeleptului ieromonah de la Mitropolia Bucureştilor — Filothei sin Agăi Jipei. 

5. Reforma hrisantică de la 1814 a însemnat, desigur, cea mai de folos etapă pentru 
muzica bizantină. Cărţile tipărite de către Ieromonahul Macarie (Viena, 1823) şi Bazul 
teoretic şi practic al muzicii bisericeşti (Bucureşti, 1845) de Anton Pann, au pus piatră de 
temelie la evoluţia Şcolii de muzică bizantină din Şcheii Braşovului. 

Protopsalții de renume precum Varlaam Bărăncescu şi George Ucenescu, Nicolae 
Brătescu şi Filaret Dumbravă ş.a. au dezvoltat, la rându-le, un bogat şi valoros repertoriu de 
muzică bisericească. Cele 18 manuscrise din $Şcheii Braşovului, cu neume şi în notație 
guidonică, din câte cunoaştem noi, atestă, desigur, sârguinţa şi talentul monodiştilor bizantini 


care au slujit cu credinţă şi talent strana Bisericii Ortodoxe voievodale din Şcheii Braşovului. 

